Canta U Populu Corsu

Canta U Populu Corsu hè un gruppu di musica corsu creatu in 1973.

Storia
Issu gruppu, fundatu da Ghjuvan'Paulu Poletti è Natale Luciani, hè cù I Muvrini à l'origine di u riaquistu di i canti in lingua corsa à pàrtesi da l'anni 1970. E canzone sò riprese di canti tradiziunnali (paghjelle, lamenti) è dinò creazione di u gruppu, qualchì volta cù un missaghju pulìticu testimuniendu di u so impegnu regionalistu, è po naziunalista specialmente in l'anni 70 è 80, ma sempre cù l'ambizione di salvà, di difende è di prumove e valore di a lingua è a cultura corsa.

Petru Guelfucci hà dinò participatu à u gruppu nanzu di cantà solu, listessu cà Ghjuvan'Marìa Pesce, fundatore di u gruppu I Chjami Aghjalesi o ancu Ghjuvan'Francescu Bernardini (I Muvrini). In quantu à Ghjuvan'Paulu Poletti chì hà scrittu assai testi pà u gruppu, raghjunghje u Coru Di L'Omi Di Sartè.

 Discugrafia 
 Dischetti 

 1970 
 1975 : Eri, oghje, dumane
 1976 : Libertà 
 1977 : Canti di a terra è di l'omi  
 1978 : A strada di l'avvene
 1979 : Chjamu a puesia  
 1979 : Festa zitellina

 1980 
 1981 : Théâtre de la ville 
 1982 : Ci hè dinù 
 1989 : In Cantu

 1990 
 1995 : Sintineddi
 1998 : Memoria

 2000 
 2001 : Rinvivisce  
 2003 : 30 anni - Giru 2003
 2005 : Bataclan 
 2009 : Sparte

 2010 
 2013 : Altrimenti
 2016 : Best Of (ammudernatu)

 Cullaburazione 

 2018 : Ch'ellu Canti U Populu Corsu (cù Felì)

Categoria:Musica
Categoria:Cantu corsu